
Cyngor

Cyngor ar bwyntiau allweddol yn y testun i’ch helpu i ddysgu a chofio cynnwys, osgoi camgymeriadau a mireinio eich techneg arholiad er mwyn gwella eich gradd.

Gwirio gwybodaeth

Cwestiynau cyflym sy’n codi yn yr adran ‘Arweiniad i’r Cynnwys’ er mwyn gwirio eich dealltwriaeth.

Atebion gwirio gwybodaeth

Trowch i gefn y llyfr i gael atebion i’r cwestiynau gwirio gwybodaeth.

Crynodebau


•  Ar ddiwedd pob testun craidd mae crynodeb ar ffurf pwyntiau bwled er mwyn i chi weld yn gyflym beth mae angen i chi ei wybod.

Ynglŷn â’r llyfr hwn

Mae’r canllaw hwn yn ymdrin â Safon Uwch Uned 3 Opsiwn 8 Canrif yr Americanwyr, tua 1890–1990 ym manyleb TAG CBAC, sy’n werth 20% o’r cymhwyster Safon Uwch cyfan.

Mae’r adran Arweiniad i’r Cynnwys yn amlinellu’r meysydd cynnwys allweddol yn y cyfnod 1890-1990. Mae dwy thema, a rhaid astudio’r ddwy. Y thema gyntaf yw Y Frwydr dros Hawliau Sifil, tua 1890–1990, sy’n canolbwyntio ar y profiad Americanaidd Affricanaidd. Mae’r adran gyntaf yn canolbwyntio ar effaith deddfau Jim Crow ac erydu rhyddid Americanaidd Affricanaidd. Mae’r ail adran yn edrych ar effaith mudo, y Fargen Newydd a’r rhyfel ar Americanwyr Affricanaidd yn y cyfnod 1910–48. Yn y drydedd rhan, ceir dadansoddiad o’r datblygiadau mewn hawliau sifil i Americanwyr Affricanaidd yn y cyfnod 1954–68. Yn olaf, edrychir ar ganlyniadau’r mudiad hawliau sifil yn y cyfnod 1968–90.

Yr ail thema yw Ffurfio Pŵer Mawr, tua 1890–1990. Mae’r adran gyntaf yn edrych ar newid a pharhad ym mholisi tramor UDA yn y cyfnod 1890–1937. Mae’r ail adran yn edrych ar effaith ymwneud UDA â’r Ail Ryfel Byd a’r Rhyfel Oer yn y cyfnod 1937–1975. Yn olaf, caiff arwyddocâd détente a diwedd y Rhyfel Oer yn y cyfnod tua1975–1990 eu hystyried.

Mae’r adran Cwestiynau ac Atebion yn cynnwys enghreifftiau o atebion i’r ddau fath o gwestiwn traethawd ar gyfer yr uned hon (sydd werth 30 marc yr un). Ceir enghreifftiau o ymatebion lefel 5/4 (gradd A/B) a lefel wannach 3/2 (gradd E/F). Nid yw wedi bod yn bosibl darparu cwestiynau ac atebion enghreifftiol ar gyfer pob datblygiad, felly dylech fod yn ymwybodol y gallai unrhyw ran o’r fanyleb gael ei phrofi yn yr arholiad. Ni all y canllaw hwn chwaith fanylu’n llawn ar bob datblygiad, felly dylech ei ddefnyddio ochr yn ochr ag adnoddau eraill, fel nodiadau dosbarth ac erthyglau mewn cyfnodolion, yn ogystal â rhai, o leiaf, o’r llyfrau a nodir yn y rhestr ddarllen a luniwyd gan CBAC ar gyfer y fanyleb hon.

Arweiniad i’r Cynnwys

Y frwydr Americanaidd Affricanaidd dros hawliau sifil, tua 1890–1990

Effaith deddfau Jim Crow ac erydu rhyddid Americanaidd Affricanaidd.

Rhagarweiniad

Ar ddiwedd Rhyfel Cartref America yn 1865 diddymwyd caethwasiaeth yn UDA gan y 13eg Gwelliant i’r Cyfansoddiad. Roedd pedair miliwn o gaethweision Americanaidd Affricanaidd bellach yn rhydd yn gyfreithlon: doedd hi ddim yn glir fodd bynnag a oedd ganddyn nhw fel dynion rhydd yr un hawliau sifil ag Americanwyr gwyn. Daeth y taleithiau a drechwyd yn y de yn ôl i mewn i UDA a’u diwygio mewn proses a alwyd yn ail-luniad. Cafwyd ymdrech gan y Gyngres i roi hawliau sifil i Americanwyr Affricanaidd ac i greu llywodraethau newydd i daleithiau’r de. Cafwyd ymateb chwyrn i hyn, gan gynnwys rhwystro gan aelodau gwyn deheuol y Blaid Ddemocrataidd yn ogystal ag ymgyrchoedd o ddychryn a brawychu yn erbyn Gweriniaethwyr ac Americanwyr Affricanaidd gan gyrff dirgel fel y Ku Klux Klan (KKK).

Cadarnhawyd dau welliant pellach i’r Cyfansoddiad yn 1868 (y 14eg Gwelliant) ac yn 1870 (y 15fed Gwelliant). Roedd y gwelliannau hyn yn caniatáu cydraddoldeb i holl ddinasyddion UDA gerbron y gyfraith, gan ddatgan nad oedd modd gwrthod yr hawl i bleidleisio ‘ar sail hil, lliw neu amodau caethwasiaeth flaenorol’. Ceisiodd Deddf Hawliau Sifil gyfyngedig yn 1875 atal gwahaniaethu mewn mannau cyhoeddus fel rheilffyrdd, gwestai a theatrau, ond nid oedd yn gymwys i addysg ac eglwysi. Fodd bynnag, nid oedd y newidiadau hyn yn effeithiol gan fod gorfodaeth yn dibynnu ar lywodraethau taleithiol ac roedd y rheini’n cael eu rhedeg gan wrthwynebwyr hawliau sifil.

Daeth y cyfnod o ail-luniad i ben yn 1877, ac erbyn hynny roedd bron pob un o daleithiau’r de unwaith eto’n cael eu rheoli gan lywodraethau Democrataidd oedd yn benderfynol o gynnal goruchafiaeth yr Americanwyr gwyn a thanseilio’r newidiadau diweddar o blaid hawliau sifil Americanwyr Affricanaidd. Er bod 700,000 o Americanwyr Affricanaidd wedi’u cofrestru i bleidleisio yn nhaleithiau’r de yn ystod y cyfnod o ail-luniad, erbyn 1910 roedd eu pleidlais fwy neu lai wedi’i dileu’n llwyr. Nid yn unig oedd Americanwyr Affricanaidd yn cael eu dadryddfreinio (gweler isod) ond roedd eu hawliau sifil eraill yn cael eu tanseilio mewn cymdeithas lle roedd arwahanu’n cynyddu, gyda thrais a bygythiadau yn gyffredin iawn.

Dadryddfreinio

Ar ôl y cyfnod o ail-luniad, cafodd etholwyr Americanaidd Affricanaidd eu dadryddfreinio, yn aml drwy dwyll a bygythiadau. Erbyn y 1890au roedd dadryddfreinio’n llawer ehangach ac yn systematig. Roedd ffyrdd yn cael eu canfod i sicrhau bod y 15fed Gwelliant (oedd wedi gwneud dadryddfreinio yn anghyfreithlon) yn aneffeithiol.

Yn 1890 arweiniodd talaith Mississippi y ffordd drwy gyflwyno cymwysterau pleidleisio oedd yn cynnwys treth y pen, prawf llythrennedd a gofyniad preswylio. Roedd y rheolau ar gyfer talu treth y pen yn gymhleth ac yn ddrud; cafodd y profion llythrennedd eu dyfeisio i’w gwneud yn anodd iawn i Americanwyr Affricanaidd berswadio cofrestryddion lleol eu bod yn gallu darllen ac ateb cwestiynau syml am Gyfansoddiad UDA. Barnodd y Goruchaf Lys fod y profion a gyflwynwyd ym Mississippi yn gyfreithlon. Er bod y 15fed Gwelliant yn gwahardd gwrthod y bleidlais ar sail hil neu liw, nid oedd yn gwneud hynny ar sail llythrennedd, perchnogaeth eiddo na thalu treth.

Cyn hir roedd y rhan fwyaf o daleithiau’r de wedi dilyn model Mississippi. Roedd y gyfran o Americanwyr Affricanaidd oedd wedi’u cofrestru i bleidleisio yn y de yn amrywio o gyn lleied â 2% mewn rhai taleithiau i uchafswm o 15% mewn eraill.

Teimlwyd effaith y dadryddfreinio hefyd gan etholwyr gwyn tlawd a gollodd y bleidlais oherwydd y profion eiddo a llythrennedd. Ceisiodd nifer o daleithiau’r de osgoi’r anhawster hwn drwy gyflwyno cymalau ‘taid’. Roedd y rhain yn rhoi’r bleidlais i bob oedolyn gwrywaidd yr oedd ei dad neu daid wedi pleidleisio cyn 1867 (hynny yw cyn y 14eg a’r 15fed Gwelliant). Cyflwynodd taleithiau eraill gymalau ‘dealltwriaeth’ oedd yn caniatáu i gofrestrydd gynnwys dynion anllythrennog oedd ag ychydig yn unig o eiddo neu ddim eiddo o gwbl ar y rhestr os oedden nhw’n gallu dangos eu bod yn deall adran o gyfansoddiad y dalaith wrth iddo gael ei ddarllen iddyn nhw. Roedd yn ddigon hawdd camddefnyddio’r cymal hwn i ganiatáu i gofrestryddion roi’r bleidlais i Americanwyr gwyn a’i gwrthod i Americanwyr Affricanaidd.

Roedd y de yn llawer llai democrataidd yn 1900 nag yr oedd yn 1860. Mewn gwlad lle roedd y rhan fwyaf o wleidyddion a swyddogion yn cael eu hethol, roedd colli’r bleidlais yn lleihau statws Americanwyr Affricanaidd.

Ychydig o ymateb a gafwyd i’r ymdrechion amlwg hyn i danseilio’r 14eg a’r 15fed Gwelliant yn nhaleithiau’r de. Daeth hawliau sifil i Americanwyr Affricanaidd yn llai pwysig i wleidyddion yn y 1890au wrth i broblemau gwleidyddol ac economaidd eraill fynd ag amser y Gyngres, yn benodol dadleuon am dariffau, ymddiriedolaethau ac arian. Diddymodd y Gyngres, oedd â’r Democratiaid yn brif blaid, y rhan fwyaf o’r ddeddfwriaeth gorfodi yn ystod cyfnod yr ail-luniad. Wrth i lais gwleidyddol Americanwyr Affricanaidd gael ei thewi’n gynyddol gan bolisïau dadryddfreinio, roedd hil yn flaenoriaeth isel i wleidyddion tan ar ôl yr Ail Ryfel Byd.

Effaith penderfyniadau’r Goruchaf Lys

Y Goruchaf Lys yw’r llys uchaf yn UDA. Mae ei ddyfarniadau’n derfynol a’r bwriad oedd sicrhau na fyddai’r arlywydd na’r Gyngres yn cam-drin y pwerau a roddwyd iddyn nhw gan y Cyfansoddiad. Os yw’r Goruchaf Lys yn dyfarnu bod cyfraith yn anghyfansoddiadol, nid oes modd ei rhoi ar waith. Tanseiliodd nifer o benderfyniadau’r Goruchaf Lys y warant o driniaeth deg a roddwyd i Americanwyr Affricanaidd yn y gwelliannau i’r Cyfansoddiad ar ôl y Rhyfel Cartref.

Yn 1883 archwiliodd y Goruchaf Lys bum achos hawliau sifil lle roedd Americanwyr Affricanaidd wedi dwyn achos yn erbyn cwmnïau cludo, gwestai a theatrau am wahaniaethu ar sail hil. Dyfarnodd y llys fod Deddf Hawliau Sifil 1875 yn anghyfansoddiadol. Dywedodd y llys nad oedd gan y llywodraeth ffederal awdurdod i ddiogelu Americanwyr Affricanaidd yn erbyn gwahaniaethu gan unigolion preifat.

Cyngor

Mae angen i chi ddeall pam fod penderfyniadau’r Goruchaf Lys mor bwysig mewn gwlad gyda chyfansoddiad ysgrifenedig - gweler y diagram ar dudalen 5.

Yn 1890 roedd talaith Louisiana wedi pasio deddf yn dweud bod rhaid cael darpariaeth ar wahân i wahanol hiliau mewn trenau. Yn 1892 heriodd Homer Plessy, Americanwr Affricanaidd, y gyfraith hon mewn achos a gyrhaeddodd y Goruchaf Lys yn y pen draw yn 1896. Roedd dyfarniad y Goruchaf Lys yn achos Plessy yn hynod o arwyddocaol. Dyfarnodd nad oedd cyfleusterau teithio ar wahân yn effeithio ar hawliau Americanwyr Affricanaidd, cyhyd â bod y cyfleusterau’n gyfartal. Felly cafodd y syniad ‘ar wahân ond cyfartal’ fendith y llys uchaf yn UDA.

Mewn achos arall, Cumming v Bwrdd Addysg (1899), ehangodd y Goruchaf Lys yr egwyddor i gynnwys ysgolion. Cafodd y syniad o arwahanu ei groesawu’n frwd yn nhaleithiau’r de, a chafodd ei ddefnyddio nid yn unig ar drafnidiaeth, ond hefyd mewn parciau, theatrau, gwestai, ysbytai, ardaloedd preswyl, ysgolion ac hyd yn oed mynwentydd.

Yn nodedig, anghytunodd un o farnwyr y Goruchaf Lys, John Marshal Harlan, â’r dyfarniadau yn yr achos hawliau sifil yn 1883 ac achos Plessy yn 1896, gan honni bod ‘ein cyfansoddiad yn lliwddall’ a bod y llys wedi tanseilio sylwedd ac ysbryd gweithredoedd y Gyngres.

Mae rôl y Goruchaf Lys wedi creu anghydfod, gyda rhai haneswyr yn nodi bod ei benderfyniadau fel arfer yn adlewyrchu cyflwr y farn gyhoeddus ar y pryd ac nad oedd y gwelliannau i’r Cyfansoddiad yn 1866–70 wedi’u llunio’n ddigon manwl i atal gwahaniaethu.

Deddfau Jim Crow

Gan ddechrau yn 1887, pasiodd taleithiau’r de gyfreithiau i arwahanu Americanwyr Affricanaidd oddi wrth Americanwyr gwyn a alwyd gyda’i gilydd yn ddeddfau Jim Crow. Fe’u henwyd ar ôl cân o’r enw ‘Jump Jim Crow’ oedd yn gwneud hwyl am ben Americanwyr Affricanaidd. Cafodd ei chyfansoddi gan Thomas Rice ar gyfer sioe gerdd yn y 1830au ac roedd yn boblogaidd gyda chynulleidfaoedd gwyn.

Roedd deddfau Jim Crow yn llawer ehangach ac yn fwy manwl. Roedden nhw’n cael eu gweithredu’n fwy llym nag unrhyw beth oedd wedi bodoli o’r blaen. Pasiodd Florida ddeddfau yn 1887 oedd yn mynnu bod rhaid cael darpariaeth ar wahân ar drenau i wahanol hiliau. Erbyn 1891 roedd y rhan fwyaf o daleithiau’r de wedi pasio deddfau tebyg a rhoddodd achos Plessy brawf ar y deddfau a basiwyd yn Louisiana yn 1890. Rhoddodd achos Plessy ddilysrwydd i ddeddfau Jim Crow, ac yn fuan roedden nhw’n cael eu cymhwyso i bron bob agwedd ar fywyd cyhoeddus yn nhaleithiau’r de.

Ynghyd â’r deddfau Jim Crow cafwyd achosion o drais hiliol milain ac ymdrech benderfynol i ddadryddfreinio pleidleiswyr Americanaidd Affricanaidd.

Trais hiliol

Erbyn 1900 roedd y bleidlais wedi’i gwrthod i’r rhan fwyaf o Americanwyr Affricanaidd ac roedd yr arwahanu’n fwy llym nag erioed. Anogodd y syniad o oruchafiaeth pobl wyn hinsawdd o drais hiliol hefyd. Cafwyd ymosodiadau llym yn aml gan heidiau o bobl ar ardaloedd preswyl Americanwyr Affricanaidd. Yn 1898 yn Wilmington, Gogledd Carolina, lladdwyd 11 o Americanwyr Affricanaidd gyda channoedd mwy yn colli eu cartrefi yn dilyn ymosodiad gan dyrfa o bobl wyn. Gwelwyd ymosodiadau tebyg yn Atlanta a New Orleans yn 1900. Fodd bynnag, nid yn y de yn unig oedd y trais hiliol hwn yn digwydd. Cafwyd terfysgoedd hil achlysurol yn ninasoedd y gogledd fel Efrog Newydd, Philadelphia a Chicago.

Un peth arbennig o atgas a ledaenodd oedd lynsio. Daeth hyn i benllanw yn y 1890au: yn 1892 yn unig cafodd 235 o Americanwyr Affricanaidd eu lynsio gan dorfeydd o bobl wyn. Amcangyfrifwyd rhwng 1882 a 1930 bod 2,805 o ddioddefwyr, Americanwyr Affricanaidd yn bennaf, mewn deg o daleithiau’r de. Yn aml roedd lynsio’n cael ei hwyluso drwy gydgynllwynio gan swyddogion gorfodi’r gyfraith. Roedd golygfeydd o sadistiaeth a chreulondeb yn gyffredin. Yn 1899 er enghraifft, cafodd Sam Hose, llafurwr ar blanhigfa oedd wedi lladd ei gyflogwr wrth amddiffyn ei hun, ei anffurfio a’i losgi’n fyw o flaen 2,000 o wylwyr yn Newnan, Georgia. Dim ond wedi hynny y cafodd cyhuddiad o drais rhywiol ei ychwanegu yn ei erbyn.

Yn aml roedd pobl yn y de yn cyfiawnhau lynsio drwy ei ddarlunio fel ffordd i amddiffyn rhag ymosodiadau rhywiol gan Americanwyr Affricanaidd ar fenywod gwyn. Ond roedd lynsio ar y cyfan yn cael ei gymell gan droseddau honedig eraill a’r gystadleuaeth economaidd roedd Americanwyr Affricanaidd yn ei chyflwyno i’r gwynion. Yn wir, roedd 50 o’r dioddefwyr yn fenywod Americanaidd Affricanaidd, rhai ohonyn nhw’n feichiog. Ni chafwyd neb yn euog o gymryd rhan mewn lynsio tan 1918.

Cafodd lynsio effaith ddofn ar y gymuned Americanaidd Affricanaidd, gan greu hinsawdd o ofn. Roedd hefyd yn eu hatal rhag herio cymdeithas lle roedd y gwynion yn tra-arglwyddiaethu.

Gwirio gwybodaeth 1

Ym mha ffyrdd oedd hawliau sifil Americanwyr Affricanaidd yn gyfyngedig ddiwedd y bedwaredd ganrif ar bymtheg?

Amodau cymdeithasol ac economaidd Americanwyr Affricanaidd yn 1900

Yn y de, roedd amodau gwleidyddol a chymdeithasol Americanwyr Affricanaidd erbyn 1900 wedi dirywio ers y cyfnod ar ôl y Rhyfel Cartref. Nid yn unig roedden nhw gan fwyaf wedi colli’r bleidlais, ond roedden nhw hefyd yn byw mewn cymdeithas wedi’i harwahanu ac roedd trais a bygythiadau’n ofnau parhaus. Roedd tua 85% o Americanwyr Affricanaidd yn byw yn nhaleithiau’r de lle roedd incwm y pen tua hanner y cyfartaledd cenedlaethol. Fodd bynnag, rhaid cwestiynu’r honiad nad oedd Americanwyr Affricanaidd fawr gwell eu byd nag oedden nhw o dan gaethwasiaeth:


•  Mae tystiolaeth bod safonau byw Americanwyr Affricanaidd wedi gwella rhywfaint yn y 50 mlynedd ar ôl rhyddfreinio a chafwyd gostyngiad yn y cyfraddau marwolaeth.

•  Erbyn 1910, roedd 20% o Americanwyr Affricanaidd yn berchen ar eu tir eu hunain.

•  Roedd cynnydd sylweddol hefyd yn y nifer o fusnesau oedd yn eiddo i Americanwyr Affricanaidd rhwng 1880 a 1900.



Roedd y busnesau hynny oedd yn darparu ar gyfer cwsmeriaid Americanaidd Affricanaidd yn unig yn gwneud yn arbennig o dda mewn cymdeithas oedd wedi’i arwahanu. Ffynnodd cwmnïau yswiriant a banciau Americanaidd Affricanaidd wrth i gwmnïau oedd yn eiddo i bobl wyn wahaniaethu yn erbyn yr Americanwyr Affricanaidd, gan godi premiymau a chyfraddau llog uwch arnynt.

Yn aml roedd prifysgolion Americanaidd Affricanaidd yn cael eu cyllido gan gymdeithasau cenhadol crefyddol ac yn cael cymorth grantiau tir a dderbyniwyd yn ystod y cyfnod ail-luniad ac ar ôl hynny. Roedd symiau sylweddol hefyd wedi’u codi i wella addysg Americanwyr Affricanaidd – erbyn 1900, roedd 1.5 miliwn o Americanwyr Affricanaidd yn mynychu’r ysgol. Roedd Cronfa Peabody a Chronfa Julius Rosenwald yn cefnogi hyfforddi athrawon Americanaidd Affricanaidd ar gyfer yr ysgolion hyn. Fodd bynnag, roedd gwahaniaeth enfawr rhwng y gwariant ar ysgolion i Americanwyr Affricanaidd a’r

Pam wnaeth arwahanu hiliol a goruchafiaeth y gwynion wreiddio mor ddwfn ar ôl 1890?



•  Yn draddodiadol y Blaid Weriniaethol oedd prif gefnogwr hawliau sifil i bobl Affricanaidd Americanaidd ond roedd y gefnogaeth hon wedi dechrau pylu erbyn diwedd y cyfnod ail-luniad. Roedd pleidleisiau’r Americanwyr Affricanaidd yn llai pwysig bellach i’r Blaid Weriniaethol.

•  Roedd atgofion am y Rhyfel Cartref wedi pylu, yn enwedig ar ôl 1898 pan ffurfiwyd cenedlaetholdeb Americanaidd newydd yn ystod y Rhyfel rhwng Sbaen ac America. Ymladdodd pobl wyn y gogledd a’r de gyda’i gilydd ond neilltuwyd yr Americanwyr Affricanaidd i unedau wedi’u harwahanu gan fwyaf. Daeth goruchafiaeth hiliol y bobl wyn yn gysylltiedig â syniadau o genedlaetholdeb yn ystod y rhyfel a chaffael tiriogaethau newydd Puerto Rico a’r Pilipinas, lle roedd tra-arglwyddiaeth pobl wyn America dros y bobl nad oedden nhw’n wyn yn cael ei ystyried yn naturiol ac yn gyfiawn.

•  Tanseiliodd dyfarniadau’r Goruchaf Lys hawliau sifil Americanwyr Affricanaidd i’r fath raddau fel mai ychydig o Americanwyr Affricanaidd a gadwodd yr hawl i bleidleisio mewn nifer o etholiadau erbyn dechrau’r ugeinfed ganrif.

•  Doedd dim ewyllys wleidyddol yn y llywodraeth ffederal i orfodi’r 14eg a’r 15fed Gwelliant a Deddf Hawliau Sifil 1875. Roedd materion eraill yn mynd â bryd gwleidyddiaeth. Y Blaid Ddemocrataidd oedd yn tra-arglwyddiaethu yn nhaleithiau’r de, ac ychydig o wrthwynebiad ddaeth o du gwleidyddion y gogledd i ddadryddfreinio’r Americanwyr Affricanaidd ac arwahanu hiliol.

•  Ar ôl diddymu caethwasiaeth, roedd ofnau fod y genhedlaeth newydd o Americanwyr Affricanaidd yn fygythiad i’r drefn sefydledig, yn enwedig yn y de. Roedd y cyhuddiadau o drais a hilgymysgu yn dangos yr hyn roedd y torfeydd lynsio’n pryderu amdano fwyaf. Roedd arwahanu’n cael ei ystyried yn ddatrysiad i’r problemau a grëwyd gan gymdeithas ôl-gaethwasiaeth.



Ymateb yr Americanwyr Affricanaidd i erydu hawliau sifil

Booker T. Washington

W. E. B. Du Bois

Ida B. Wells a’r ymgyrch yn erbyn lynsio




YR NAACP




•  diddymu arwahanu

•  ymgyrchu dros hawliau pleidleisio cyfartal i Americanwyr Affricanaidd

•  ymgyrchu dros well cyfleusterau addysgol i Americanwyr Affricanaidd

•  gorfodi’r 14eg a’r 15fed Gwelliant.

•  y mesurau a gymerwyd i ddadryddfreinio pleidleiswyr Americanaidd Affricanaidd

•  effaith penderfyniadau’r Goruchaf Lys yn y 1880au a’r 1890au ar hawliau sifil Americanwyr Affricanaidd

•  cyfundrefnu arwahanu hiliol a elwir yn Ddeddfau Jim Crow

•  effaith trais ar sail hil

•  cyflwr gwleidyddol, cymdeithasol ac economaidd Americanwyr Affricanaidd ddechrau’r ugeinfed ganrif

•  y rhesymau pam mae arwahanu hiliol a goruchafiaeth y gwynion mor gryf ar ôl 1890

•  pwysigrwydd Booker T. Washington ac athroniaeth ymaddasol

•  beirniadaeth W. E. B. Du Bois

•  Ida B. Wells a’r ymgyrch yn erbyn lynsio

•  pwysigrwydd yr NAACP a’i lwyddiannau cynnar.

Effaith mudo, y Fargen Newydd a’r rhyfel ar Americanwyr Affricanaidd, tua 1910–48

Y Mudo Mawr

Pam ddigwyddodd y Mudo Mawr?



•  Roedd mwy o swyddi ar gael yn y gogledd oedd yn talu cyflogau sylweddol uwch. Roedd ymfudwyr oedd yn derbyn tâl o 75 sent y dydd yn pigo cotwm neu olchi dillad yn y de, yn gallu ennill yr un faint mewn awr yn y gogledd.

•  Roedd dibyniaeth y de ar y diwydiant cotwm yn golygu bod gweithwyr yn agored i effeithiau gorgynhyrchu. Cafwyd cwymp sylweddol ym mhrisiau cotwm yn 1913–15 ac yn 1920. Cafodd hyn effaith ar gyflogau’r Americanwyr Affricanaidd hynny oedd yn pigo cotwm.

•  Gyda dechrau’r Rhyfel Byd Cyntaf yn 1914 cyfyngwyd ar lif yr ymfudwyr o Ewrop i’r gogledd gan greu prinder gweithwyr. Anfonodd cwmnïau yn y gogledd recriwtwyr i’r De Eithaf i chwilio am weithwyr i lenwi swyddi y byddai ymfudwyr o Ewrop yn eu gwneud fel arfer.

•  Roedd gobaith am fywyd gwell yn rheswm pwerus dros adael y de gwledig. Roedd yn golygu dianc rhag bygythiad lynsio, sarhad cyfreithiau Jim Crow a gormes peoniaeth ddyled.

•  Roedd twf cymunedau Americanaidd Affricanaidd mewn dinasoedd yn y gogledd yn fagned i eraill ddilyn.

Effaith y Rhyfel Byd Cyntaf







Effaith y Mudo Mawr

Gelyniaeth hiliol




Gwrthsafiad Americanaidd Affricanaidd



Actifiaeth NAACP


Mudo parhaus

Mân newid gwleidyddol a chymdeithasol



Marcus Garvey



Ku Klux Klan


Effaith diwylliannol

Y Dirwasgiad Mawr a’r Fargen Newydd


Beth oedd effaith y Dirwasgiad Mawr ar Americanwyr Affricanaidd?



•  Yn ninasoedd y gogledd, roedd cyfraddau diweithdra Americanwyr Affricanaidd yn aml ddwywaith yn uwch nag Americanwyr gwyn. Yn y de lle roedd Americanwyr Affricanaidd yn fwy dibynnol ar y diwydiant cotwm, arweiniodd cwymp prisiau cotwm yn ystod Dirwasgiad at ddiweithdra enfawr.

•  Effeithiodd y tlodi a’r amddifadedd dilynol ar Americanwyr Affricanaidd yn y dosbarth canol is hefyd, gyda’u busnesau’n dioddef oherwydd bod cwsmeriaid yn dlotach a llai ohonynt.

•  Dechreuodd y Dirwasgiad fwydo arferion cyflogaeth hiliol. Yn fuan iawn roedd yr hyn roedd Americanwyr Affricanaidd wedi’i ennill drwy sicrhau cyflogaeth yn niwydiannau’r de yn ystod y Rhyfel Byd Cyntaf wedi’i wyrdroi. Yn aml roedd arferion hiliol amlwg yn y gweithle yn ffafrio gweithwyr gwyn yn ystod y Dirwasgiad.

•  Fodd bynnag, yn ystod blynyddoedd y Dirwasgiad cafwyd arwyddion o wrthsafiad cryfach gan Americanwyr Americanaidd yn erbyn y gwahaniaethu roedden nhw wedi’i ddioddef. Chwaraeodd gwaith yr NAACP, syniadau Marcus Garvey ac effaith diwylliant Americanaidd Affricanaidd ran yn y datblygiad hwn. Yn Chicago, dechreuwyd boicotio siopau oedd wedi gwrthod cyflogi Americanwyr Affricanaidd yn 1929. Profodd y boicotio hwn yn dacteg effeithiol i sicrhau cyflogaeth i Americanwyr Affricanaidd, a lledodd i 35 o ddinasoedd yn ystod y 1930au.



Beth oedd effaith y Fargen Newydd ar Americanwyr Affricanaidd?

•  Caniataodd y Weinyddiaeth Adfer Genedlaethol (The National Recovery Administration)anghydraddoldeb tâl rhwng Americanwyr Affricanaidd ac Americanwyr gwyn.

•  Trefnodd y Corfflu Cadwraeth Sifil wersylloedd gwaith ar wahân.

•  Roedd hyd yn oed Awdurdod Dyffryn Tennessee, un o arweinwyr y Fargen Newydd, yn defnyddio llety ar wahân i Americanwyr Affricanaidd, gan sefydlu trefi enghreifftiol i’r gwynion yn unig.





•  Erbyn 1935, roedd 30% o deuluoedd Americanaidd Affricanaidd yn derbyn cymorth.

•  Amcangyfrifir bod y Weinyddiaeth Cynnydd Gwaith, a sefydlwyd yn 1935 i gyllido gwaith cyhoeddus, wedi sicrhau cyflogaeth i 1 miliwn o deuluoedd Americanaidd Affricanaidd.

•  Amcangyfrifwyd bod traean o’r tai a gyllidwyd yn ffederal yn y 1930au wedi mynd i deuluoedd Americanaidd Affricanaidd.

•  Elwodd ysgolion ac ysbytai Americanaidd Affricanaidd yn sgil buddsoddiad y Weinyddiaeth Gwaith Cyhoeddus – rhwng 1933 a 1936 gwariodd bedair gwaith yn fwy na’r hyn a wariwyd gan bob llywodraeth ers 1900 ar ysgolion ac ysbytai Americanaidd Affricanaidd.





•  Ffurfiwyd Cabinet Du i gynnig cyngor i asiantaethau’r Fargen Newydd ar faterion hil.

•  Penodwyd nifer fawr o Americanwyr Affricanaidd i swyddi ffederal am y tro cyntaf.

•  Cafodd arweinwyr Americanaidd Affricanaidd dylanwadol fel Mary McLeod Bethune a Robert C. Weaver swyddi pwysig yng ngweinyddiaeth Roosevelt.

•  Yn 1938 llofnododd Roosevelt orchymyn gweithredol i greu Adran Hawliau Sifil yn yr Adran Gyfiawnder. Am y tro cyntaf roedd tîm o gyfreithwyr ffederal wedi’i neilltuo i drawsnewid hawliau sifil, gan ddod yn gyngheiriad effeithiol i’r NAACP yn ddiweddarach.

•  Roedd gwraig yr Arlywydd, Eleanor Roosevelt, yn ddi-flewyn-ar-dafod yn ei gwrthwynebiad i hiliaeth a’i chefnogaeth i hawliau sifil.

Effaith yr Ail Ryfel Byd


Profiad ffrynt cartref yr Americanwyr Affricanaidd

Y V dwbl


Newidiadau mewn cyflogaeth



Gorchymyn Gweithredol 8802




CORE


Actifiaeth NAACP



•  Gaines v Canada (1938) lle datganwyd bod ‘ar wahân ond cyfartal’ yn gorfod bod yn wirioneddol gyfartal. Galluogodd hyn yr NAACP i noddi achosion llys yn erbyn gwahaniaethu wrth dalu cyflogau athrawon. Erbyn 1946 roedd cyflogau athrawon Americanaidd Affricanaidd yn nhaleithiau’r de wedi codi i 79% o gyflogau athrawon gwyn yn y de.

•  Yn Smith v Allwright (1944) dyfarnodd y Goruchaf Lys fod y rhagetholiad i’r gwynion yn unig lle cafodd Americanwyr Affricanaidd eu hatal rhag pleidleisio yn anghyfansoddiadol. O hyn ymlaen gallai Americanwyr Affricanaidd gofrestru i bleidleisio yn yr unig etholiad oedd o bwys iddyn nhw yn y de sef lle roedd y Democratiaid yn gryf. Er bod cynnydd dramatig yn y nifer o Americanwyr Affricanaidd a gofrestrodd i bleidleisio yn ystod blynyddoedd y rhyfel, roedd rhwystrau pwysig yn dal i wynebu pleidleiswyr Americanaidd Affricanaidd. Y rhwystr mwyaf oedd y profion llythrennedd a chyfygniadau treth y pen.



Trais Hiliol

Profiad milwrol yr Americanwyr Affricanaidd yn yr Ail Ryfel Byd

Yr Arlywydd Truman a hawliau sifil




•  diwedd ar arwahanu mewn teithiau rhwng taleithiau

•  cyfraith i wneud lynsio’n drosedd ffederal

•  FEPC parhaol.

•  y rhesymau dros y Mudo Mawr

•  effaith y Rhyfel Byd Cyntaf

•  arwyddocâd y Mudo Mawr

•  effaith y Dirwasgiad Mawr

•  pwysigrwydd y Fargen Newydd

•  arwyddocâd y profiad Americanaidd Affricanaidd yn ystod yr Ail Ryfel Byd

•  arwyddocâd ymyrraeth yr Arlywydd Truman mewn hawliau sifil.

Hawliau sifil i Americanwyr Affricanaidd, 1954–68

Y Goruchaf Lys a Brown v Bwrdd Addysg Topeka, Kansas (1954)






•  Arweinyddiaeth y prif ustus newydd, Earl Warren. Penodwyd Warren gan yr Arlywydd Eisenhower, nad oedd wedi deall cymaint oedd angerdd Warren am gyfiawnder cymdeithasol. Fel twrnai cyffredinol California, roedd Warren yn gyfrifol am osod nifer fawr o Americanwyr Japaneaidd dan gadwedigaeth yn ystod yr Ail Ryfel Byd. Roedd yn benderfyniad roedd yn ei ddifaru’n chwerw a chafodd ei agweddau at hawliau sifil eu newid gan y profiad hwn.

•  Penodi aelodau o’r Goruchaf Lys oedd yn cydymdeimlo â syniadau rhyddfrydol.

•  Eiriolaeth perswadiol Thurgood Marshall, gŵr profiadol oedd wedi gweithio’n gyson i NAACP ers 1935.

•  Effaith y Rhyfel Oer. Roedd honiad UDA mai nhw oedd yn arwain y byd rhydd yn edrych yn rhagrithiol pan oedd yn gwrthod hawliau sifil sylfaenol i’w dinasyddion ei hun. Roedd arwahanu’n niweidio enw da America yn y byd, a chyfeiriodd o leiaf un ustus Goruchaf Lys at hyn yn nyfarniad Brown.

Beth oedd effaith penderfyniad Brown?

Goblygiadau’r dyfarniad



Dadwahanu


Gwrthwynebiad i ddadwahanu




Gwrthsafiad gwleidyddol


Yr Arlywydd Eisenhower a hawliau sifil

Cofrestru pleidleiswyr


Canlyniadau

Boicot bysiau Montgomery






Beth oedd pwysigrwydd boicot bysiau Montgomery?

Y mudiad hawliau sifil 1957-63

Martin Luther King



Yr SNCC




Teithwyr Rhyddid



James Meredith a Phrifysgol Mississippi


Birmingham, Alabama, 1963

Gorymdeithio yn Washington, 1963

Pam newidiodd agweddau at hawliau sifil mor gyflym yn y 1950au a’r 1960au cynnar?



•  Pwysau digwyddiadau rhyngwladol. Roedd dadleuon y Rhyfel Oer gyda’r UGSS (Undeb y Gweriniaethau Sosialaidd Sofietaidd, a alwyd yr Undeb Sofietaidd) a China’n dibynnu ar arweinyddiaeth Americanaidd i amddiffyn rhyddid rhag comiwnyddiaeth, a doedd hynny ddim yn cyd-fynd yn dda gyda gwrthod caniatáu hawliau sifil sylfaenol i 10% o Americanwyr.

•  Roedd pwysau i newid yn cynyddu ar lefel leol mewn sawl ardal yn y de. Doedd boicot bysiau Montgomery, protestiadau ac ymgyrchoedd eraill ddim yn enghreifftiau ynysig.

•  Erbyn hyn roedd mudiadau a rhwydweithiau protest eraill yn ymuno â’r NAACP, fel yr SCLC, SNCC a CORE, a chynyddodd momentwm eu harbenigedd, pwerau trefnu a chyhoeddusrwydd yn yr 1950au a’r 1960au.

•  Er gwaethaf rhywfaint o gwyno am ei awydd honedig am sylw a’i gymedroldeb gormodol, roedd arweinyddiaeth Martin Luther King, bron yn anorchfygol erbyn 1963. Sicrhaodd ei nodweddion carismataidd a’i allu fel areithiwr ei fod yn ffigur cenedlaethol a rhyngwladol.

•  Ar adegau allweddol, sicrhaodd gweithredoedd y Goruchaf Lys gefnogaeth gyfreithiol i ddadwahanu a hawliau sifil. Yn dilyn penderfyniad Brown yn 1954 cafwyd dyfarniadau eraill a wnaeth gwahaniaethu ar sail hil wrth bleidleisio ac ym maes tai yn anghyfansoddiadol. Yn 1956, cafwyd dyfarniad a ddatrysodd y broblem yn Montgomery yn sgil boicot y bysiau. Roedd y gweithredoedd barnwrol hyn yn gwrthdroi penderfyniadau cynharach y Goruchaf Lys yn y bedwaredd ganrif ar bymtheg, oedd wedi gwneud cymaint i annog a gweithredu cyfreithiau Jim Crow.

•  Cafodd teledu effaith allweddol ar ganlyniadau’r protestiadau hawliau sifil yn y 1950au a’r 1960au. Roedd effaith pwerus darluniau teledu o brotestiadau, creulondeb yr heddlu ac afresymoldeb a mileindra hiliaeth y gwynion yn chwarae rôl newydd ac allweddol drwy roi cyhoeddusrwydd i’r mater, a pheri i lawer o Americanwyr gwyn deimlo’n anghyfforddus a newid eu hagweddau.

•  Gorfodwyd y llywodraeth ffederal i ymyrryd mewn materion hawliau sifil gan weithredoedd protestwyr penderfynol. Anfonodd yr Arlywydd Eisenhower filwyr i Little Rock yn 1957 ac ymyrrodd gweinyddiaeth Kennedy i amddiffyn y Teithwyr Rhyddid yn 1961 a James Meredith ym Mhrifysgol Mississippi yn 1962.

•  Gwnaeth y lluniau o drais a bygythiadau’r gwynion ar y sgriniau teledu niwed enfawr i enw da nid yn unig UDA, ond hefyd y ffordd o fyw yn ne UDA. Roedd Bull Connor a’r Llywodraethwr Bartlett o Mississippi yn bropaganda gwych i’r mudiad hawliau sifil, fel oedd y Siryf Jim Clark yn Selma (gweler tt. 29–30).

Pa mor arwyddocaol oedd rôl yr Arlywydd Kennedy, 1960–63?

Arlywyddiaeth Lyndon B. Johnson a hawliau sifil, 1963–66


Y Ddeddf Hawliau Sifil, 1964



•  Roedd Johnson ei hun yn credu ynddo. Fel gwleidydd o’r de, roedd yn ymwybodol iawn o ffyrnigrwydd gwahaniaethu ar sail hil yn y de. Chwaraeodd ei ran i sicrhau’r Dddeddf Hawliau Sifil yn 1957, er bod honno’n eithaf cymedrol.

•  Aeth ati’n ddidrugaredd i ddefnyddio’r awyrgylch ar ôl y llofruddiaeth i wthio’r bil drwy’r Gyngres. Roedd yn rhan allweddol o’i araith gyntaf i’r Gyngres bum diwrnod ar ôl marwolaeth Kennedy.

•  Er bod y bil wedi pasio Tŷ’r Cynrychiolwyr, roedd mewn perygl o beidio â chael ei basio yn y Senedd oherwydd tacteg ffilibystrio a drefnwyd gan seneddwyr dig o’r de. Ym misoedd cyntaf 1964, defnyddiodd Johnson ei sgiliau gwleidyddol sylweddol a llawer o amser ac egni’n perswadio digon o seneddwyr i roi’r gorau i’r ffilibystrio. Cafwyd y mwyafrif angenrheidiol o ddwy ran o dair a llofnodwyd y bil yn gyfraith ym mis Gorffennaf 1964.





•  Cyflwynwyd rheolaethau newydd dros gyfreithiau pleidleisio taleithiol.

•  Daeth arwahanu ym mhob cyfleuster cyhoeddus, llety a chyfleusterau’r llywodraeth yn anghyfreithlon.

•  Sicrhawyd cymorth ffederal ar gyfer dadwahanu ysgolion cyhoeddus.

•  Daeth gwahaniaethu mewn cyflogaeth yn anghyfreithlon.

•  Daeth gwahaniaethu ar sail hil mewn unrhyw raglen â chymorth ffederal yn anghyfreithlon.

•  Sefydlwyd y Comisiwn Cyfleoedd Cyflogaeth Cyfartal (EEOC) i sicrhau bod y ddeddf yn cael ei dilyn.




Y Ddeddf Hawliau Pleidleisio, 1965



Selma

Arwyddocâd y Ddeddf Hawliau Pleidleisio



•  Cafodd y ddeddf newydd wared ar brofion llythrennedd ar gyfer cofrestru i bleidleisio a phenododd archwilwyr ffederal i gynnal y cofrestriadau etholiadol. Erbyn diwedd 1965 yn unig, roedd 250,000 o bleidleiswyr Americanaidd Affricanaidd wedi’u cofrestru. Erbyn 1980 roedd gwleidyddiaeth America wedi trawsnewid: roedd y nifer o bleidleiswyr Americanaidd Affricanaidd cofrestredig 7% yn unig yn llai na’r gyfran o bleidleiswyr gwyn cofrestredig. Hefyd cynyddodd y nifer o gynrychiolwyr Americanaidd Affricanaidd a etholwyd i Gyngres UDA ac i gynulliadau taleithiol yn sylweddol: yn 1965 dim ond 72 o swyddogion etholedig Americanaidd Affricanaidd oedd yn y de; erbyn 1976 roedd hyn wedi codi i 1,944.

•  Roedd hyn yn ergyd pwerus yn erbyn y syniad o hawliau taleithiau. Mewn theori, roedd y Cyfansoddiad wedi rhoi hawliau cyfartal i Americanwyr Affricanaidd ers Rhyfel Cartref America; yn ymarferol, doedd llywodraethau taleithiol ddim wedi gorfodi hawliau sifil yr Americanwyr Affricanaidd. Bellach roedd Deddf 1965 yn tanseilio awdurdod llywodraethau taleithiol: roedd hawliau unigolion nawr yn cael eu gorfodi gan y llywodraeth ffederal.

•  Roedd y digwyddiadau yn Selma wedi gwthio’r rhaniadau yn y mudiad hawliau sifil i’r pen nes fod yr SCLC a’r SNCC prin yn cydweithio o gwbl. Gyda ffrwydradau treisiol yn y getos dinesig Americanaidd Affricanaidd erbyn canol y 1960au daeth anghydweld mwy difrifol fyth i’r golwg ynghylch cyfeiriad, nodau ac amcanion y gymuned Americanaidd Affricanaidd. Er bod cwynion gwleidyddol yn cael sylw, parhaodd trafferthion cymdeithasol ac economaidd Americanwyr Affricanaidd yn broblem ddifrifol, heb ei datrys, ar ôl 1965.

•  Cafwyd aildrefnu gwleidyddol arall yn sgil yr ymateb i’r diwygiadau yn y de. Ag yntau wedi ffieiddio at y Blaid Ddemocrataidd, cynigiodd y Llywodraethwr George Wallace ei hun yn ymgeisydd arlywyddol yn etholiad 1968, yn arwain plaid annibynnol newydd. Roedd Wallace yn parhau’n gryf o blaid arwahanu, ond yn arwyddocaol enillodd 10 miliwn o bleidleisiau gan gipio pedair talaith yn y de. Ni lwyddodd y Blaid Ddemocrataidd fyth i adfer ei goruchafiaeth yn nhaleithiau’r de.

Terfysgoedd trefol, 1965-67

Watts



Comisiwn Kerner, 1968




•  Roedd yr Arlywydd Johnson eisoes wedi perswadio’r Gyngres i fuddsoddi symiau enfawr mewn diwygiadau iechyd ac addysg yn ei raglen Cymdeithas Fawrfrydig. Er hynny cefnogodd fil diwygio tai arall i leihau gwahaniaethu yn 1968.

•  Roedd Rhyfel Viet Nam yn dwysau ac roedd hyn yn tynnu adnoddau a sylw gwleidyddol a chyfryngol i ffwrdd o anghenion Americanwyr Affricanaidd.

•  Ym marn llawer o wleidyddion a phleidleiswyr roedd yr achosion o derfysg trefol yn 1965–67 yn broblem cyfraith a threfn, yn hytrach nag un oedd yn galw am fwy o ddeddfwriaeth a gwariant ffederal.



Rhaniadau yn y gymuned Americanaidd Affricanaidd ac ymddangosiad y mudiad Pŵer Du


Malcolm X



•  gwrthsafiad treisgar i oruchafiaeth y gwynion

•  gwrthod integreiddio gyda’r gwynion

•  beirniadaeth o dactegau di-drais Martin Luther King

•  y gred fod Martin Luther King yn rhy wasaidd i sefydliad oedd ar y cyfan yn wyn a’i fod yn gyfrifol am gwlt personoliaeth afiach.




Stokely Carmichael a gorymdaith Meredith





Blynyddoedd olaf Martin Luther King 1965-68

Chicago





Newid cyfeiriad?






Martin Luther King — asesiad



•  Cafodd ei statws ei gydnabod ar y pryd a dyfarnwyd Gwobr Heddwch Nobel iddo yn 1965. Yn 1977, ar ôl cael ei lofruddio dyfarnwyd Medal Rhyddid yr Arlywydd iddo ac o 1986 ymlaen, nodwyd ei ben-blwydd yn ŵyl genedlaethol yn UDA.

•  Caiff ei araith ‘Mae gen i freuddwyd’ ym mis Awst 1963 ei hystyried yn un o areithiau mwyaf dylanwadol ac effeithiol yr ugeinfed ganrif.

•  Mae’n debyg mai sicrhau Deddf Hawliau Sifil 1964 a Deddf Hawliau Pleidleisio 1965 oedd uchafbwyntiau ei rym a’i ddylanwad.

•  Roedd ei rôl yn y llwyddiannau hyn yn sylweddol ond dylid ystyried mudiadau a dylanwadau eraill hefyd. Roedd gan ddulliau’r NAACP rôl hanfodol o ran datrysiadau cyfreithiol, mudiadau hawliau sifil eraill a gweithwyr lleol, actifiaeth y Goruchaf Lys, ymyriad gan ffigurau arlywyddol allweddol a chefnogaeth barn y gwynion ryddfrydol hefyd wrth lwyddo i gyflawni hawliau sifil.

•  Doedd pob un o ymgyrchoedd King ddim yn llwyddiannus. Cafwyd methiannau amlwg yn Albany, Georgia, yn 1961–62 ac yn Chicago yn 1966. Doedd y SCLC ddim bob amser yn drefnus a chafwyd mwy a mwy o anghytundeb difrifol rhwng King a’r ymgyrchwyr mwy radical yn y SNCC a CORE.

•  Ar y pryd cafodd King ei feirniadu, gyda honiadau ei fod yn mynnu ei ran mewn protestiadau oedd eisoes yn bodoli a chipio’r sylw pan oedd pobl eraill wedi gwneud y gwaith paratoadol caled.

•  Dyw radicaliaeth cynyddol King ar ôl 1965 ddim wedi’i werthfawrogi’n llawn. Roedd ei feirniadaeth o Ryfel Viet Nam a’i ddiddordeb mewn syniadau sosialaidd ynghylch ailddosbarthu cyfoeth yn cryfhau yn 1967, oedd yn golygu ei fod eisoes yn colli cefnogaeth y rhyddfrydwyr gwyn, er bod aelodau mwy radical o’r mudiad hawliau sifil yn honni bod ei ddiddordeb mewn datrys anghydraddoldeb economaidd yn rhy ychydig, rhy hwyr. Roedd ei ddylanwad yn y Tŷ Gwyn yn sicr wedi edwino erbyn 1967 oherwydd ei wrthwynebiad i Ryfel Viet Nam.

Y Black Panthers a Pŵer Du

•  pam fod dyfarniad y Goruchaf Lys yn Brown mor arwyddocaol

•  pwysigrwydd boicotio bysiau Montgomery

•  cyflymder newid yn 1957–63 a’r rhesymau pam y cyflymodd

•  arwyddocâd gweinyddiaethau Kennedy a Johnson

•  sut a pham y datblygodd rhaniadau yn y mudiad hawliau sifil.

Canlyniadau’r mudiad hawliau sifil i Americanwyr Affricanaidd, 1968–90

Gweithredu cadarnhaol

Cefnogaeth i weithredu cadarnhaol




Y Goruchaf Lys a gweithredu cadarnhaol



Adlach pobl wyn

Dadwahanu a’r anghydfod bysiau

Dadwahanu



Bysio

Canlyniadau gwleidyddol a chyfreithiol

Yr ymateb ceidwadol yn y 1980au



•  amhoblogrwydd gweinyddiaeth Carter a’i methiant i ddatrys sefyllfa gwystlon Iran a phroblemau chwyddiant

•  Llwyddiant Reagan yn cipio pleidleisiau mwyafrif helaeth o ddynion gwyn y de a chymdogaethau coler las y gogledd

•  pryderon am y gost a’r fiwrocratiaeth oedd yn gysylltiedig â rhaglenni cymorth ffederal y 1960au a’r 1970au ac effeithiau dibyniaeth ar les

•  syniadau newydd am economeg oedd yn awgrymu y byddai gostyngiadau treth yn cynhyrchu twf economaidd ac yn cynnig cyfleoedd newydd i’r holl Americanwyr, oedd felly’n lleihau’r angen am gymorth ffederal costus





•  Cafwyd gostyngiadau sylweddol mewn rhaglenni cymorth ffederal fel Medicare, Medicaid, cymorth i deuluoedd â phlant dibynnol a stampiau bwyd. Roedd tua 20% o Americanwyr Affricanaidd yn ddibynnol ar y rhaglenni cymorth hyn ac felly roedd yr effaith arnyn nhw’n niweidiol ac yn anghymesur.

•  Yn ôl y disgwyl, o ganlyniad i benodiad William Rehnquist yn brif ustus yn 1986 ynghyd â phenodiadau eraill ceidwadol i’r goruchaf lys arafodd y dyfarniadau oedd yn cefnogi hawliau sifil.

•  Roedd hanes hir i wrthwynebiad Reagan i ddeddfwriaeth hawliau sifil. Roedd wedi gwrthwynebu Deddf Hawliau Sifil 1964 a Deddf Hawliau Pleidleisio 1965. I ddechrau roedd hefyd yn gwrthwynebu’r penderfyniad i nodi pen-blwydd Martin Luther King gyda gŵyl genedlaethol. Yn 1988 Reagan oedd yr arlywydd cyntaf i roi feto ar fil hawliau sifil (Y Ddeddf Adfer Hawliau Sifil) ers 1866. Diystyrrodd y Gyngres ei feto.

Y De Newydd a dadwahanu




•  Twf economaidd ar ôl y 1970au na welwyd ei debyg yn ne a gorllewin UDA. Wrth i ddiwydiannau’r gogledd ddirywio (cafodd y diwydiant ceir yn Detroit ei daro yn arbennig o galed), ffynnodd economi’r de. Daeth y diwydiant olew yn Houston â chyfoeth newydd i Texas, Louisiana ac Oklahoma. Roedd cwmnïau’n cael eu denu i’r de, a alwyd bellach yn yr Ardal Haul mewn cyferbyniad ag Ardal Rhwd diwydiannau dirywiol y gogledd, gyda’i drethi is, cyflogau is, rheoleiddio ysgafnach a thir rhatach.

•  Gyda dileu deddfau Jim Crow roedd llai o arwahanu yn y De Newydd. Doedd amgylchiadau yng ngetos y gogledd ddim yn gwella’n ddigon cyflym ac roedd y cyfleoedd economaidd yn y De Newydd yn dynfa gref i fudo.

•  Roedd y cynnydd gwleidyddol a wnaed gan Americanwyr Affricanaidd wedi arwain at ethol canran uwch o Americanwyr Affricanaidd i swyddi gwleidyddol uchel yn y de .

Y profiad Americanaidd Affricanaidd erbyn 1990



•  Roedd yr hawl i bleidleisio wedi’i gwarantu ac roedd rhai miloedd o Americanwyr Affricanaidd bellach mewn swyddi cyhoeddus. Erbyn 1992 roedd 69 o gyngreswyr yn Americanwyr Affricanaidd. Roedd Americanwyr Affricanaidd yn rheolaidd yn cael eu hethol yn feiri dinasoedd mawr. Yn 1989 penodwyd Colin Powell yn Bennaeth y Staff Amddiffyn, yr Americaniad Affricanaidd cyntaf i gael y swydd uchaf yn y lluoedd arfog o dan yr arlywydd.

•  Twf dosbarth canol Americanaidd Affricanaidd. Erbyn 1980 roedd traean o weithwyr Americanaidd Affricanaidd yn dal swyddi coler gwyn proffesiynol, yn rheolwyr ac yn swyddogion – ddwywaith gymaint â’r gyfran yn 1960.

•  Symudodd Americanwyr Affricanaidd llewyrchus i’r maestrefi i gael strydoedd mwy diogel a gwell ysgolion a thai. Rhwng 1970 a 1976 cafwyd cynnydd o 9% yn y nifer o Americanwyr gwyn oedd yn byw yn y maestrefi, a chynnydd o 36% o Americanwyr Affricanaidd oedd yn byw yno.





•  Er bod cyfleoedd addysgol Americanwyr Affricanaidd wedi gwella’n aruthrol, yn 1989 graddiodd 77% o fyfyrwyr gwyn o’r ysgol uwchradd o’i gymharu â 63% o Americanwyr Affricanaidd. Roedd bwlch hefyd yn y ffigurau ar gyfer addysg uwch gyda 21% o bobl wyn yn graddio o brifysgolion o’i gymharu â 11% o Americanwyr Affricanaidd.

•  Er bod dosbarth canol Americanaidd Affricanaidd newydd yn tyfu, yn cyd-fynd â hyn roedd isddosbarth mawr yn y getos. Yn 1990, o 31 miliwn o Americanwyr Affricanaidd, roedd 9 miliwn yn byw dan y llinell dlodi. Roedd diweithdra 5% yn uwch ymhlith Americanwyr Affricanaidd na phobl wyn yn 1998. Roedd y ffigurau disgwyliad oes hyd yn oed yn fwy digalon: disgwyliad oes pobl ddu ar adeg eu geni oedd 68.1 blwyddyn yn 1980 o’i gymharu â 74.4 i bobl wyn. Yn wir, ehangodd y bwlch i 69.1 a 76.1 o flynyddoedd yn eu tro.

•  Er bod niferoedd sylweddol o Americanwyr Affricanaidd yn cael eu cyflogi bellach mewn asiantaethau gorfodi’r gyfraith, erbyn 2000 roedd y nifer o Americanwyr Affricanaidd oedd yn y carchar wyth gwaith yn uwch nag Americanwyr gwyn. Mewn llawer o daleithiau, roedd cael eich dyfarnu’n euog o drosedd neu gael eich gosod ar gyfnod profiannaeth yn golygu na allech bleidleisio mwyach. Erbyn diwedd yr ugeinfed ganrif, gwrthodwyd y bleidlais i 4 miliwn o Americanwyr Affricanaidd am y rheswm hwn. Roedd cyfraddau troseddu uchel yn ganlyniad i gyfleoedd addysgol gwaeth, diweithdra ac epidemig y fasnach gyffuriau anghyfreithlon yn y getos.

•  dibenion a phroblemau gweithredu cadarnhaol

•  y rhesymau dros fysio a’r effeithiau ar ddadwahanu

•  pam y cafwyd ymateb ceidwadol yn y 1980

•  beth oedd y De Newydd

•  newidiadau yn y profiad Americanaidd Affricanaidd.

